Granma (diario)

Granma é un xornal cubano fundado en 1965, que é o órgano do Comité Central do Partido Comunista de Cuba. O seu nome vén do iate Granma que transportou dende México a Fidel Castro e outros 81 rebeldes ata a costa cubana en 1956, dando inicio á Revolución cubana. A palabra Granma provén dunha corrupción gráfica e fonética informal da palabra inglesa grandmother, que significa "avoa".

 Historia 
A pesar da oposición dos sectores conservadores da sociedade cubana e do presaxio de curta duración do Diario de la Marina (xornal conservador cubano), creouse un órgano de prensa diario do Primeiro Partido Comunista de Cuba, "Noticias de Hoy ". O 16 de maio de 1938 publicouse o primeiro número deste xornal.

É moi probable que este primeiro nome se deba a que "Hoy" chamábase a compañía editorial creada polo Partido Comunista anos antes. Nun primeiro momento, entre os seus obxectivos estaba a loita contra o nazismo - o fascismo, defender a República española e a loita de clases, así como contribuír a crear e consolidar unha conciencia antiimperialista nacional. Todo isto sucedeu baixo a dirección de Augusto Miranda, que foi o seu primeiro director.

O xornal mantívose co resultado das colectas dos militantes nas agrupacións obreiras, ademais doutras actividades que, xunto coa venda segura das edicións, contribuíron á súa realización.

Durante a etapa pre-revolucionaria, a redacción onde se elaborou foi pechada e agredida en varias ocasións e algúns dos gobernos existentes en Cuba antes de 1959 prohibiron ese órgano de prensa. Entre os directores do xornal estiveron Blas Roca e Carlos Rafael Rodríguez. Existiu ata o 3 de outubro de 1965, data na que, coa creación do Partido Comunista de Cuba, se fusionou co xornal Revolución e apareceu o actual xornal Granma, inspirado no Pravda soviético.

En 1966 comezou a publicar unha versión internacional, chamada Granma Weekly Review. Dende 1991 esta edición chámase Granma Internacional.

En setembro de 2012, a xefa de edición do Granma, Mairelys Cuevas, foise de Cuba e viaxou a Miami.

 Edicións 
O Granma publícase todos os días e é lido amplamente dentro da illa de Cuba. Hai tamén varias edicións internacionais, dispoñibles en español, inglés, francés, alemán, italiano e portugués, todas accesibles a través de Internet.

No xornal aparecen regularmente:

 Discursos de líderes do goberno cubano. Antigamente incluía columnas escritas polo histórico líder comunista Fidel Castro a modo de reflexións. 
 Anuncios oficiais das autoridades cubanas. 
 Contos sobre a historia da loita revolucionaria en Cuba, desde o século XIX ata a actualidade. 
 Novas e comentarios sobre política latinoamericana e mundial. 
 Logros de traballadores e agricultores cubanos para defender e avanzar na revolución socialista. 
 Evolución da industria, agricultura, ciencia, artes e deportes en Cuba. 
 Programación da Televisión Cubana todos os días.

A miúdo publícanse suplementos especiais, como un relacionado coa adquisición de camións e furgonetas de China por parte da compañía eléctrica nacional e outro relacionado co inicio da Copa do Mundo de Fútbol de 2006 .

 Directores  

 1965-1967: Isidoro Malmierca 
 1967-1987: Jorge Enrique Mendoza 
 1987-1990: Enrique Román 
 1990-1995: Jacinto Granda 
 1995-2005: Frank Agüero 
 2005-2013: Lázaro Barredo 
 2013-2017: Pelayo Terry 
 2017-actualidade: Yailin Orta Rivera

 Notas 

 Véxase tamén 

 Outros artigos 

 Partido Comunista de Cuba

 Ligazóns externas 

 Páxina web do xornal Granma 
 Cuba socialista

Categoría:Xornais de Cuba
Categoría:Xornais comunistas
Categoría:Cultura da Habana